ทำเนียบรัฐบาล 8 ส.ค.-รองนายกรัฐมนตรีพอใจผลการออกเสียงประชามติที่มีประชาชนออกมาใช้สิทธิเกินร้อยละ 60 มั่นใจการเลือกตั้งจะเกิดขึ้นภายในปี 60  นายวิษณุ เครืองาม รองนายกรัฐมนตรี ระบุว่าตัวเลขผู้มาใช้สิทธิออกเสียงประชามติมากกว่าร้อยละ 60 ของผู้มาใช้สิทธิ ถือเป็นตัวเลขที่น่าพอใจ แม้จะมีปัจจัยเกี่ยวกับสภาพอากาศและความเคลื่อนไหวที่รุนแรงก่อนหน้านี้ โดยในวันพรุ่งนี้จะมีการประชุมร่วมกันระหว่าง ครม. และ คสช. เพื่อแจ้งให้ทุกภาคส่วนได้ทราบว่าจะต้องเตรียมตัวอย่างไร มั่นใจการเลือกตั้งจะเกิดขึ้นภายในปี 2560 อย่างแน่นอน แม้จะมีเงื่อนไขเวลา ทั้งการปรับจาก กรธ. และการส่งให้ศาลรัฐธรรมนูญพิจารณา ตลอดจนการจัดทำกฎหมายลูก ทั้งหมดเป็นเรื่องที่สามารถลดระยะเวลาได้.-สำนักข่าวไทย
รองนายกรัฐมนตรี นายวิษณุ เครืองาม